
Szent Jeromos a vadállatok között, avagy a neutralitás érvényesülése a XXI. századi háborús konfliktusok, különösen az ukrán-orosz háború tükrében

Kulcsszavak: semlegességi jog; neutralitás; nemzetközi szokásjog
Dolgozatomban felsorolt négy európai térségben maradt, magát semlegesnek valló állam (Ausztria, Írország, Málta és Svájc) neutralitási jogát górcső alá véve igyekeztem bebizonyítani, hogy a semlegességi jog a XXI. századi geopolitikai helyzet kihívásai okán, illetőleg az államok magatartása következtében lényegében kiüresedésen ment keresztül, s ennek következtében a neutralitási jog elavult jogi koncepcióvá vált. 
Kutatási célkitűzésem azon kérdés vizsgálata, hogy e neutralitási jogra vonatkozó kiüresedési folyamat eredményeként létrejöhetett-e egy desuetudo, tehát szerződésrontó nemzetközi szokás (szerződések alatt a második hágai békekonferencián született V. és XII. egyezményeket értem), illetve, hogy megfelelhet-e ez a folyamat a nemzetközi szokás kialakulásához szükséges feltételeknek.
A semlegességi jog kiüresedési folyamatára reagálva, dolgozatomban megoldásként feltüntetett de lege ferenda javaslataim célja, hogy a XXI. századi nemzetközi kapcsolatok új realitásait, illetve a semlegességi koncepció elavult szabályozását is figyelembe vevő olyan szabályozás születhessen, mely minden felmerült kérdésre kielégítő választ kínál.



